JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Jeruusalemma tuleb veel saatkondi
USA tunnustas Golani Iisraeli osaks
Palestiinlased nõuavad Mahmoud Abbasi lahkumist
USA poolt vähem kui aasta eest Jeruusalemma kolitud saatkonnale
on lisandunud teisigi.
Värskeimad on nii Rumeenia kui Kesk-Ameerika riik Honduras.
Washingtonis AIPAC-i konverentsil kõnelenud Rumeenia peaminister
Viorica Dancila teatas oma valitsuse otsusest
kolida Tel Avivis asuv saatkond Jeruusalemma,
kuna see on Iisraeli ametlik pealinn.
Samal üritusel
teatas ka Hondurase president Juan Orlando Hernandez otsusest
riigi saatkond Jeruusalemma kolida.
President täpsustas, et see toimub viivitamata.
Hetkel asub Hondurase saatkond Rishon LeZioni linnas,
veidi Tel Avivist lõunas.
USA president kohtus esmaspäeval Washingtonis
Iisraeli peaministri Netanyahuga.
Visiidikutse tuli Valgest Majast ja üheks selle sihiks
oli allkirjastada ühine deklaratsioon,
kus USA tunnustab ametlikult Golani kõrgustiku Iisraeli riigi osaks.
Kuigi rahvusvahelised tahud
on olnud jõuliselt vastu Golani tunnustamisele Iisraeli osaks,
tegi USA seda siiski, tõdedes, et see on õigustatud ajalooliselt
ja ka strateegiliselt vajalik Iisraeli julgeolekule.
USA Golaniga seotud tunnustus
pole mõeldud toetama peaminister Netanyahu valimiskampaaniat,
vaid see võimaldab USA diplomaatide ametlikke visiite Golanile
ja lubab USA tahkudel sinna investereerida,
mis toetaks omakorda Golani piirkonna majandust.
Iisraeli poliitringkonnad on väljendanud laialdaselt toetust
ja tänu president Trumpi Golani-otsuse eest.
Ka ultraortodoksi juudid on kiitnud otsust,
nimetades seda Iisraeli riigile ajalooliselt õigeks lahenduseks.
Samas on peaminister Netanyahut ka Trumpi suhtes hoiatatud.
Mõned usuäärmusringkonnad usuvad,
et Trump nõuab nüüd Iisraelilt ulatuslikke mööndusi asunduste osas.
Teema tõstatatakse sellest vaatenurgast,
et kuna Trump on nüüd tunnustanud nii Jeruusalemma kui Golani
Iisraelile kuuluvaiks, kavatseb ta oma tulevases sajandi tehingus
nõuda põhjalikke mööndusi Läänekalda asunduste loovutamiseks
Palestiina riigile.
Samad ortodoksi ringkonnad,
kes toetavad tulevastel valimistel Likudi ja Netanyahut, on ka teatanud,
et nad ei aktsepteeri mööndusi asunduste lammutamise osas,
vaid need peavad kuuluma üksnes Iisraeli riigile.
Palestiinlaste äärmusrühmitused Fatah, Hamas ja Islamidžihaad
pole varem reageerinud
Golanil toimuvatele sõjalistele operatsioonidele ega vägivaldsustele.
Nüüd, pärast Trumpi tunnustust, tulistas Hamas Kesk-Iisraeli,
Tel Avivist põhjas asuvasse Mishmeretisse mitmeid rakette,
mis tekitasid olulisi purustusi
ja vähemalt seitse inimest viidi vigastustega haiglasse.
Hamasi väitel taheti sellega austada
aasta eest alanud Suure Naasmismarsi sündmusi
ja selle endiselt kehtivaid eesmärke.
Hamasi selge siht näib siiski olevat Iisraeli tulevaste valimiste mõjutamine.
Iisraeli armee alustas jõulisi vasturünnakuid
Hamasi baaside vastu Gazas
ja kutsus teenistusse ka armee reserviste.
Knesseti julgeoleku ja välissuhete kabineti esimees Avi Dichter mainis,
et kui Iisrael satub Gazas või mujal ulatuslikku sõjalisse konfrontatsiooni,
võib see isegi parlamendivalimised edasi lükata.
Peaminister pidigi katkestama planeeritud 3-päevase USA-visiidi
puhkenud vägivaldsuste tõttu.
Saabuvad parlamendivalimised tekitavad üha jõulisemaid avaldusi
erinevate poliitiliste gruppide poolt.
Peaminister Netanyahu vastas nn Sinivalge bloki väidetele, tõdedes,
et kui Benny Gantz saab peaministriks
evakueerib ta Juudast ja Samaariast lausa 90 000 asunikku.
Sinivalge blokk
on plaaninud jagada peaministri tooli Benny Gantzi ja Yair Lapidi vahel -
esmalt kaks ja pool aastat Gantzile ja seejärel poolteist aastat Lapidile.
Kolides Juudast ja Samaariast ära 80-90 000 asunikku, tekiks olukord,
kus Iisrael ei valitseks palestiinlaste alu ja elu.
Kas selle tagajärjel sünniks Iisraeli ja palestiinlaste vahel püsiv rahu -
seda ei suutnud lubada ei Benny Gantz ega Yair Lapid.
Benny Gantz toetas kunagi rahu nimel Gazast taandumist.
Toona rahu ei tulnud, nagu lähiajalugu on õpetanud.
USA presidendi väimees Jared Kushner on avaldanud raamatu,
mis räägib tema perest ja suguvõsast.
Üllatavalt mainib see ka Trumpi sajandi tehinguga seotud asju.
Kas need on Kushneri enda või Trumpi aktsepteeritud nn lekked,
pole päris selge. Kuid fakt, et Kushner,
kes on olnud asja tuuma juures ka Trumpi tehingut suunamas,
mainib eriliselt palestiinlaste küsimust on märkimisväärne.
Ta tutvustab ühe võimalusena
territooriumidega seotud lepinguid Jordaania ja Saudi Araabia vahel.
Ettepaneku järgi annaks Jordaania oma kuningriigist alu Palestiina riigile
ja saaks vastu maid saudidelt.
Saudi Araabial ja Jordaanial on ühist piiri sadu kilomeetreid
ning Kushneri idee järgi
saaksid sellest maadevahetusest kasu kõik pooled.
Saudid ehitaksid naftajuhtme Gazani, kuhu tuleks ka desalineerimistehas,
natatöötlustehas ja sadam.
Kogu tervik teenindaks nii Araabia Emiraate,
saude, Jordaaniat kui ka Egiptust.
Samas peaks Hamas piirama või lõpetama oma rünnakud Iisraeli vastu
ja gazalased saaksid rohkelt tööd.
Kuidas jagatakse selle malli järgi Jeruusalemm,
nii et ka Läänekalda palestiinlased rahul oleksid,
Kushneri uuest raamatust ei selgunud.
Iisrael on siiski väga selgelt teatanud,
et Jeruusalemm on riigi igavene, jagamatu pealinn,
nii et võimalused selle jagamiseks palestiinlastega
ei näi kuigi tõenäolised.
Iisraeli tulevased parlamendivalimised
on vallandanud arvamusi muidugi ka palestiinlaste aladel.
Erinevaid arvamusküsitlusi on tehtud mitme eri alternatiivi suhtes,
nii seoses Iisraeli, Abbasi
kui ka Trumpi tulevase sajandi tehingu suhtes.
Küsitluse järgi arvab vastajate ülekaalukas enamus,
et iseseisva tulevase Palestiina riigi tekke võimalused
järgmise viie aasta sees on väga nõrgad või pea olematud.
Enamik ehk 60 % tahab Mahmoud Abbasi lahkumist.
Veel rohkem ehk 77 % on juba praegu vastu
veel avaldamata sajandi tehingule,
sest ei usu, et see võimaldaks iseseisvat Palestiina riiki.
Suurim hulk ehk 83% arvab,
et USA president ei pea isegi võimalikuks kahe riigi mudelit,
kus Jeruusalemm oleks mõlema pealinn.
Murettekitav küsitluses on ca 47 % usk,
et üksnes relvastatud võitlus ehk Lääne mõistes terrorism
toob oma riigi saamiseks paremad võimalused kui kõnelused.
Sellised olid tänased uudised.
Palu rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee